તા 4ના રોજ પારિવારિક પ્રેમ વધશે. પરિવારમાં દરેક વ્યક્તિનું વર્તન અરસપરસ સહયોગાત્મક રહેશે. પરિવારમાં આપનું માન અને વર્ચસ્વ બંને વધશે. જોકે, સાથે કેટલીક જવાબદારીઓ નિભાવવાની પણ તૈયારી રાખવી પડશે. તા 5,6,અને 7 બપોર સુધી ચંદ્રની સ્થિતિ આપની રાશિથી બારમાં સ્થાનમાં ભ્રમણ કરશે જેથી ઘરમાં કોઈનું સ્વાસ્થ્ય આપની ચિંતાનું કારણ બનશે. તમને પણ વ્યાકુળતા અને ઉદ્વેગ રહેશે માટે મન પર અંકુશ રાખવો. અચાનક સંજોગો વિપરિત થતા હોય તેવું લાગશે. ગુપ્ત શત્રુ અને ષડ્યંત્રથી સાવધ રહેવું. આપની આલોચના કે નિંદા થઇ શકે છે. વ્યાપાર વ્યવસાયમાં કોઈની પર કરેલો ભરોસો આપની ભૂલ સાબિત થઇ શકે છે. તા 7 બપોર પછી સમય ધીરે ધીરે સાનુકૂળ રહેશે. તા 8 અને 9 દરમિયાન આપની જીવનશૈલીમાં સુધારો આવશે. કોઈ વિશેષ કાર્ય માટે આપ પ્રયાસરત રહેશો અને એ કાર્ય સારી રીતે પૂર્ણ પણ થશે. જેથી આપ પ્રસન્ન રહેશો. તા 9 થી મંગળ આપની રાશિથી બીજા સ્થાનમાં ગોચરના શનિ સાથે ભ્રમણ કરશે જેથી આપના દરેક નિર્ણયો ગણતરીપૂર્વકના રહેશે. ભાઈ ભાંડુ સાથેના સબંધોમાં અણબનાવ આવી શકે છે. તા 10નારોજ આપની ઈચ્છા પૂર્તિનો સમય રહેશે. વિદ્યાર્થી જાતકોને ભાવી આયોજનો ધીમી ગતિએ આગળ વધશે.